Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4801

2. Megjegyzés: A nemzetközi légi üzemeltetés esetében, amelyet olyan forgószárnyas légijárművekkel bonyolítanak le, amelyek nem mindegyike van azonos szerződő államban lajstromozva, a jelen rész előírásai közül semmi sem akadályozza meg az érintett államokat abban, hogy szerződés alapján közösen végezzék el azokat a feladatokat, amelyek végrehajtására a jelen részben a lajstromozó államot jelöltük ki. 1.1 A jogszabályok, előírások és eljárások betartása 1.1.1 A járató biztosítsa, hogy minden külföldön tartózkodó alkalmazottja tudatában legyen annak, hogy eleget kell tenniük azon állam jogszabályainak, előírásainak és közzétett eljárásainak, amelyben forgószárnyas légijárműveiket üzemeltetik. 1.1.2 A járató biztosítsa, hogy összes forgószárnyas légijármű-vezetője ismerje a feladataik teljesítéséhez szükséges jogszabályokat, előírásokat és eljárásokat, amelyeket az átrepülendő területekre, az igénybe vett helikopter repülőterekre és léginavigációs létesítményekre előírtak. A járató biztosítsa, hogy a hajózószemélyzet többi tagja is ismerje a forgószárnyas légijármű üzemeltetésével kapcsolatos egyéni feladataik teljesítéséhez szükséges jogszabályokat, előírásokat és eljárásokat. Megjegyzés: A repülőgépvezetőknek és a légiüzemeltetéssel foglalkozó személyeknek szóló azon információkat, amelyek a repülési eljárások paramétereire és az üzemeltetési eljárásokra vonatkoznak, a PANS-OPS I. kötete tartalmazza. A látás utáni és a műszeres repülési eljárások felépítésére vonatkozó követelményeket a PANS-OPS II. kötete tartalmazza. Az akadály mentesség követelményeinek és eljárásainak használata egyes államokban eltérhetnek a PANS-OPS előírásaitól, és biztonsági okokból fontos ezen különbségek ismerete. 1.1.3 A járató biztosítsa, hogy a hajózószemélyzet tagjai az 1. Annex előírásai szerint bizonyítsák képességüket a légiforgalmi rádiótávbeszélő összeköttetések során alkalmazott nyelv szóbeli használatára és megértésére. 1.1.4 A repülésüzemi irányításért a járató vagy kijelölt képviselője felelős. Megjegyzés: Ez az előírás nem érinti az állam jogait és kötelezettségeit azon forgószárnyas légijárművek üzemeltetésére vonatkozóan, amelyeket abban az államban vettek lajstromba. 1.1.5 A repülésüzemi irányításért viselt felelősséggel csak a légijármű parancsnoka és a repülés-üzemi tiszt / szolgálatvezető hatalmazható fel, amennyiben a járató jóváhagyott módszere a légiüzemeltetés irányítására és felügyeletére megköveteli a repülés-üzemi tiszt / szolgálatvezető alkalmazását. Megjegyzés: A repülésüzem irányításának megszervezésére vonatkozó útmutató és a repülés-üzemi tiszt / szolgálatvezető szerepének leírása az Üzemeltetési Ellenőrzés, Jogosítás és Folyamatos Felülvizsgálat Kézikönyv-ben (Doc 8335) található. A repülés-üzemi tiszt / szolgálatvezető felhatalmazására, kötelességeire, és felelősségi körére vonatkozó részletes útmutatót a Repülésüzemi Kézikönyv Előkészítése (Doc 9376) című anyagban található. A szakszolgálati engedéllyel rendelkező repülés-üzemi tiszt / szolgálatvezető korára, képzettségére, tudására és gyakorlati jártasságára vonatkozó követelmények az 1. Annexben találhatók. 1.1.6 Amennyiben a forgószárnyas légijármű vagy az utasok biztonságát fenyegető vészhelyzetről először a repülés-üzemi tiszt / szolgálatvezető szerez tudomást, akkor annak a személynek a 2.6.1 bekezdés szerinti tevékenysége, ahol az lehetséges, tartalmazza a kialakult helyzet természetéről a megfelelő hatóságok késedelem nélküli értesítését, és a segítségre vonatkozó kérést, amennyiben szükséges. 1.1.7 Amennyiben a forgószárnyas légijármű vagy az utasok biztonságát fenyegető vészhelyzet esetében olyan tevékenységre van szükség, amellyel megsértik a helyi előírásokat vagy eljárásokat, a légijármű parancsnoka erről késedelem nélkül értesítse az illetékes helyi hatóságot. Ha az állam, amelynek felségterületén az esemény bekövetkezik így rendelkezik, a légijármű parancsnoka bármely ilyen előírás megsértéséről nyújtson be jelentést az állam illetékes hatósága számára; ebben az esetben a parancsnok a jelentés másolatát nyújtsa be a járató állama számára is. Az ilyen jelentéseket a lehető legrövidebb időn, általában tíz napon belül nyújtsák be. 1.1.8 A járató biztosítsa, hogy a forgószárnyas légijármű fedélzetén a légijármű parancsnokának rendelkezésére álljon az átrepült területen működő kutató és mentő szolgálatokra vonatkozó összes alapvető tájékoztatás. Megjegyzés: Ezt a tájékoztatást a légijármű-vezető számára az üzemeltetési kézikönyv vagy más hasonló, alkalmasnak tekintető tájékoztató anyag is tartalmazhatja. 1.1.9 A járató dolgozzon ki és vezessen be baleset megelőzési és repülésbiztonsági programot. Megjegyzés: A baleset megelőzéssel kapcsolatos útmutató a Baleset Megelőzési Kézikönyv-ben (Doc 9422) valamint az Üzemeltetési Kézikönyv Elkészítése (Doc 9376) című kiadványokban található. 1.1.10 Ajánlás –A 7000 kg-nál nagyobb engedélyezett felszállósúllyal (tömeg), vagy kilencnél több utasüléssel rendelkező és repülési adatrögzítővel felszerelt forgószárnyas légijármű járatója biztonság irányítási rendszere részeként dolgozzon ki és vezessen be repülési adat elemző programot. Megjegyzés: A járató a repülési adat elemző program végrehajtásával megbízhat más szervezetet, azonban az ilyen programmal kapcsolatos általános felelősség a járatót terheli. 1.1.11 A repülési adat elemző program nem lehet szankcionáló jellegű és megfelelő intézkedéseket tartalmazzon az adatforrások védelmére. 1.2 A biztonság irányítása 1.2.1 Az államok dolgozzanak ki egy biztonsági programot, hogy a légijárművek üzemeltetése során el lehessen érni az elfogadható szintű biztonságot. 1.2.2 Az elérendő, elfogadható szintű biztonságot az érintett állam(ok) teremtse (teremtsék) meg. Megjegyzés: A biztonsági programra vonatkozó útmutató a Biztonság Irányítási Kézikönyv-ben (SMM) (Doc 9859), míg az elfogadható szintű biztonság meghatározása a 11. Annex E. mellékletében található. 1.2.3 Ajánlás – Az államok, mint a biztonsági programjuk részeként követeljék meg, hogy egy járató vezessen be a járató államának elfogadható biztonság irányítási rendszert, amely minimum:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes